stanford-oval/wikipedia huggingface dataset:
Goldie Steinberg

Goldie Steinberg (30. lokakuuta 1900 Chișinău – 16. elokuuta 2015 New York) oli moldovalaissyntyinen nainen. Hän syntyi Moldovan pääkaupungissa Chișinăussa 30. lokakuuta 1900 juutalaiseen perheeseen ja muutti Yhdysvaltoihin vuonna 1923. Steinberg kuoli New Yorkissa 114 vuoden ja 290 päivän iässä 16. elokuuta 2015. Steinberg on vanhimmaksi elänyt moldovalaissyntyinen nainen koskaan ja todistetusti vanhimmaksi elänyt juutalainen henkilö. Steinberg on myös todistetusti vanhin Venäjän keisarikunnan alueella syntynyt henkilö.
Fredrik Norrena

| Fredrik Norrena |
| --- | --- |
 Fredrik Norrena NHL-seura Columbus Blue Jacketsin riveissä ottelussa San Jose Sharksia vastaan maaliskuussa 2007.
Henkilötiedot
Syntynyt: 29. marraskuuta 1973 (ikä 50) Pietarsaari, Suomi
Kansalaisuus:   Suomi
Jääkiekkoilija
Pelipaikka:  maalivahti
Hanska:  vasen
Pituus:  183 cm
Paino:  85 kg
Seura
Seura:  TPS U20
Tehtävä:  apuvalmentaja
Pelaajaura
Pääsarjaura:  1992-–2014
Seurat:  IFK Lepplax (2.divisioona) AIK (SEL) Lukko (SML) Frölunda (SEL)   Linköping (SEL) Columbus Blue Jackets (NHL)   Ak Bars Kazan (KHL)   Växjö Lakers (SEL) TPS (SML)
NHL-varaus:  213. varaus, 2002 Tampa Bay Lightning
Valmennusura
Vuodet:  2014–
Seurat:  TPS
Fredrik Jan Elis Norrena (s. 29. marraskuuta 1973 Pietarsaari) on uransa päättänyt suomalainen jääkiekkomaalivahti. Hän edusti viimeisen kauden SM-liigassa pelaavaa Turun Palloseuraa.
Ura > Seurajoukkueissa

Ennen ammattilaisuraansa Norrena pelasi IFK Lepplaxissa. Norrena aloitti SM-liigauransa Turun Palloseurassa, jossa hän pelasi kaudet 1992–1996. Suomenruotsalaisena hän puhui tuolloin huonosti suomea, mutta tunsi saaneensa siellä hyväksyntää ja tukea. Kaudella 1996–1997 Norrena ei saanut peliaikaa TPS:ssä, joten hän siirtyi Ruotsiin Elitserienin AIK:hon. Ruotsista Norrena palasi kaudeksi 1997–1998 SM-liigaan ja Rauman Lukkoon. Lukossa Norrena pelasi vain yhden kauden, jonka jälkeen hän palasi TPS:aan neljäksi kaudeksi. Seuraavat neljä kautta menivät jälleen Ruotsissa; ensin vuosi Frölundassa ja sitten kolme vuotta Linköpingissä.
Tampa Bay Lightning varasi Norrenan NHL:ään 213. vuorolla kesällä 2002. Tampa Bay ilmoitti  31. toukokuuta 2006 solmineensa Norrenan kanssa yksivuotisen sopimuksen. Hän ei ehtinyt olla Tampan palkkalistoilla kuin vajaan kuukauden, sillä 30. kesäkuuta Norrena siirtyi yhdessä Fredrik Modinin kanssa Columbukseen vaihdossa Marc Denisiin.[lähde? ]
Norrena nousi ensimmäisellä NHL-kaudellaan Columbuksen ykkösvahdiksi nuoren Pascal Leclairen loukkaannuttua. Norrena torjui hyvin ja teki muun muassa seuraennätyksen pitämällä maalinsa puhtaana yhtäjaksoisesti 155 minuuttia ja 28 sekuntia. Columbus teki Norrenan kanssa kaksivuotisen jatkosopimuksen helmikuussa 2007.
Kolmannella kaudellaan Columbuksessa, 2008–2009, Norrena putosi Columbuksen kolmosmaalivahdiksi. Norrena purki sopimuksensa Columbuksen kanssa ja siirtyi joulukuussa 2008 KHL-sarjaan Ak Bars Kazaniin. Norrena voitti kauden päätteeksi KHL:n mestaruuden. Hän pelasi mestaruuden ratkaisseessa finaaliottelussa nollapelin. Seuraavaksi kaudeksi Norrena siirtyi ruotsalaisseura Linköpings HC:iin.
Norrena oli Linköpingin ykkösmaalivahti kolmen kauden ajan, mutta keväällä 2012 Linköping ilmoitti, että seura aikoi panostaa jatkossa Christian Engstrandiin ja antoi potkut Norrenalle, vaikka tällä oli vielä vuosi sopimustaan jäljellä. Norrena siirtyi tämän jälkeen Elitserienin Växjö Lakersiin, jonka kanssa hän teki vuoden sopimuksen.Norrena ilmoitti päättävänsä pelaajauransa Växjössä kauden 2012–2013 jälkeen ja siirtyvänsä SM-liigassa pelaavan TPS:n toiseksi maalivahtivalmentajaksi Urpo Ylösen oppiin. Norrenan maalivahtivalmentajan pesti jäi kuitenkin lyhyeksi, sillä Atte Engrenin siirryttyä pelaamaan KHL:ään siirtyikin TPS:n Norrena maalivahdiksi. Norrena ilmoitti pelaavansa vielä 2013–2014 jonka jälkeen hän palasi maalivahtivalmentajaksi. Norrena toimi TPS:n edustusjoukkueen maalivahtivalmentajana kevääseen 2020 asti. Kaudelle 2020–2021 hän siirtyi organisaation sisällä U20 joukkueen apuvalmentajaksi.[lähde? ]
Ura > Maajoukkueessa

| Mitalit> Maa:   Suomi.Miesten jääkiekko. Olympialaiset  | Mitalit> Maa:   Suomi.Miesten jääkiekko. Olympialaiset  | Mitalit> Maa:   Suomi.Miesten jääkiekko. Olympialaiset  | Maa:   Suomi> Miesten jääkiekko. |
| --- | --- | --- | --- |
|  Hopeaa | Torino 2006 | jääkiekko |  |
| MM-kilpailut  | MM-kilpailut  | MM-kilpailut  |  |
|  Hopeaa | Moskova 2007 | jääkiekko |  |
|  Pronssia | Riika 2006 | jääkiekko |  |
Norrena on pelannut MM-kisoissa Ruotsissa 2002 (4.) , Tšekissä 2004 (6.) , Itävallassa 2005 (7.), Latviassa 2006 (3.) ja Venäjällä 2007 (2.).[lähde? ]
Kevään 2002 MM-kilpailut olivat Norrenalle, kuten myös Jussi Markkaselle ja Kari Lehtoselle ensimmäiset arvokisat. Kolmikko oli kisoissa Suomen maalivahteina. Norrena toimi joukkueen kakkosmaalivahtina, pelaten alkusarjassa yhden ottelun Puolaa vastaan. Hän torjui ottelussa nollapelin. Pronssiottelussa Ruotsia vastaan Norrena oli aloittavana maalivahtina. Suomi johti ottelua 3-0, mutta Ruotsi nousi lopulta 5-3 voittoon.
Kevään 2005 MM-kisoissa Norrena aloitti Suomen ykkösmaalivahtina, mutta joutui jättämään turnauksen kesken ennen jatkosarjan ottelua Kanadaa vastaan loukkaantumisen takia.
Norrena nimettiin Suomen maajoukkueeseen Torinon talviolympialaisiin 2006. Norrenan rooli oli alun perin tyytyä kolmosvahdin rooliin joukkueessa, mutta poisjääntien myötä paikka aukesi pelaavaan kokoonpanoon. Norrena pääsi myös kakkosmaalivahdiksi Latvian MM-kisoihin 2006, mutta nousi ykkösmaalivahdiksi Antero Niittymäen loukkaannuttua. Norrena paikkasi Niittymäen hienosti torjuen Suomen aina pronssiotteluun asti. Tilastollisesti Riian MM-kisat olivat Norrenan parhaimmat: Torjuntaprosentti oli kuudessa ottelussa 95,1%, ja päästettyjen maalien keskiarvo 1,11.  Tilastoihin kertyi myös kolme nollapeliä, joista yksi tuli pronssiottelussa Kanadaa vastaan.[lähde? ]
Vuoden 2007 MM-kisoissa Norrena torjui kolmessa ottelussa Suomen maalilla, pelaten kaksi nollapeliä. Hän toimi pudotuspeleissä kakkosmaalivahtina Kari Lehtosen kantaessa torjuntavastuun. Suomi hävisi finaalissa Kanadalle 4-2 numeroin.
Norrena palkittiin Karjala-turnauksen parhaana maalivahtina 2005.[lähde? ]
Norrenan pelipaita on päätetty jäädyttää IFK Lepplaxin kotihallin kattoon heinäkuussa 2016.
Saavutukset

Suomen mestaruus 1995, 1999, 2000, 2001
Ruotsin mestaruus 2003
Gagarin Cup 2009
Olympiahopeaa 2006
MM-hopeaa 2007
SM-hopeaa 1994
MM-pronssia 2006
Yksityiselämä

Norrena syntyi Pietarsaaressa ja hän on suomenruotsalainen. Hänellä on vaimo ja lapsia.
Aiheesta muualla

Fredrik Norrena - Eliteprospects.com
Fredrik Norrena Eurohockey.com. (englanniksi)
Fredrik Norrena - nhlfinns.com
Norrenan tiedot Jääkiekkomuseon sivuilla.
Suomen joukkue – Jääkiekon MM-kilpailut 2002
3 Nummelin |
4 Timonen (A) |
6 Koivisto |
8 Ojanen |
9 Lydman |
10 Hagman |
12 Jokinen |
13 Karalahti |
14 Helminen (C) |
17 Kallio |
19 Norrena |
20 Miettinen |
27 Lind |
29 Pärssinen |
30 Markkanen |
31 Lehtonen |
32 Rintanen |
36 Tuulola |
39 Kapanen |
39 Viitakoski |
41 Aalto |
44 Niinimaa (A) |
56 Pirjetä |
Valmentaja Hannu Aravirta
Suomen joukkue – Jääkiekon MM-kilpailut 2004
3 Nummelin (A) |
5 Salo |
7 Niemi |
9 Hagman |
10 Karalahti |
12 Jokinen (A) |
15 Virta |
16 Peltonen (C) |
20 Pirjetä |
21 Mäntylä |
23 Viuhkola |
24 Laaksonen |
25 Hentunen |
26 Söderholm |
27 Pärssinen |
30 Norrena |
31 Markkanen |
32 Rintanen |
35 Noronen |
37 Ruutu |
39 Kapanen |
44 Niinimaa |
61 Pirnes |
71 Kallio |
Valmentaja Raimo Summanen
Suomen joukkue – Jääkiekon MM-kilpailut 2005
2 Kukkonen |
3 Nummelin |
4 Timonen (A) |
5 Saravo |
6 Väänänen |
7 Niemi |
8 Jokinen |
10 Karalahti |
12 Jokinen (A) |
14 Hagman |
16 Peltonen (C) |
20 Pakaslahti |
22 Eloranta |
23 Hahl |
24 Viuhkola |
25 Hentunen |
26 Söderholm |
27 Pärssinen |
28 Rita |
30 Norrena |
31 Nurminen |
32 Bäckström |
37 Ruutu |
39 Kapanen |
71 Kallio |
Valmentaja Erkka Westerlund
Suomen joukkue – Jääkiekon MM-kilpailut 2006
3 Nummelin (A) |
5 Kukkonen |
6 Saravo |
7 Berg |
9 Luoma |
10 Bergenheim |
12 O. Jokinen |
15 T. Ruutu |
16 Peltonen (C) |
18 Mäntylä |
20 Miettinen |
21 Koivu |
22 Santala |
23 Hahl |
24 Viuhkola |
25 Hentunen |
28 Rita |
30 Norrena |
31 Niittymäki |
32 Bäckström |
33 Lehtonen |
36 J. Jokinen |
37 J. Ruutu (A) |
55 Pirnes |
71 Kallio |
Valmentaja Erkka Westerlund
Suomen joukkue – Jääkiekon MM-kilpailut 2007
3 Nummelin (A) |
4 Koistinen |
5 Kukkonen |
7 Berg |
9 Koivu |
10 Bergenheim |
15 T. Ruutu |
16 Peltonen (C) |
18 Mäntylä |
20 Miettinen |
22 Pyörälä |
24 Viuhkola |
25 Hentunen |
26 Lehtinen |
27 Pärssinen |
30 Norrena |
32 Lehtonen |
33 Saravo |
34 Söderholm |
35 Wallinheimo |
37 J. Ruutu (A) |
39 Kapanen |
41 Kontiola |
44 Laamanen |
71 Kallio |
Valmentaja Doug Shedden
Suomen joukkue – Talviolympialaiset 2006
3 Nummelin |
4 Timonen (A) |
5 Kukkonen |
6 Salo |
7 Berg |
8 Selänne |
10 Nieminen |
11 S. Koivu (C) |
12 O. Jokinen |
14 Hagman |
16 Peltonen |
21 M. Koivu |
24 Laaksonen |
25 Hentunen |
26 Lehtinen |
27 Numminen (A) |
30 Norrena |
31 Niittymäki |
32 Lydman |
33 Bäckström |
36 J. Jokinen |
37 Ruutu |
39 Kapanen |
77 Niemi |
Valmentaja Erkka Westerlund
Gu Jun

Gu Jun (s. 3. tammikuuta 1975 Wixi) on kiinalainen sulkapalloilija, maailmanmestari ja olympiavoittaja.
Gu Jun voitti parinsa Ge Fein kanssa naisten nelinpelin olympiakultaa 1996 ja 2000. He voittivat myös maailmanmestaruuden vuosina 1997 ja 1999.
Aiheesta muualla

Gu Jun Kansainvälinen olympiakomitea. (englanniksi)
Gu Jun (Arkistoitu – Internet Archive) sports-reference.com (englanniksi)
Hagåtña

| Hagåtña (Agana) |
| --- | --- |
 Näkymä kaupunkiin
 Hagåtñan sijainti Guamissa
 Koordinaatit: 13°28′45″N, 144°45′00″E 
Valtio:   Yhdysvallat
Territorio:   Guam
Pinta-ala:  
 – Maa:  2,45 km²
Väkiluku (2010):  1 051
 – Väestötiheys:  429 as./km²
Infobox OKVirheellinen NIMI-arvo: 
Hagåtña (lausutaan: [həˈɡɑtɲə], aiemmin Agana) on Yhdysvalloille kuuluvan Tyynenmeren saaren Guamin pääkaupunki. Siellä asui 1 051 asukasta vuonna 2010, kun vuoden 2000 väestönlaskennassa väkiluku oli 1 100. Kylä on pinta-alaltaan eräs Guamin pienimmistä (noin 3 km²), mutta se sijaitsee saarivaltion kaupungistuneimman alueen keskellä.
Hagåtñassa ovat edustettuina lainsäädäntö-, toimeenpano- ja tuomiovalta sekä kaupalliset toiminnot.
Vuonna 1998 kylän nimi muutettiin Aganasta Hagåtñaksi, jotta kylän nimi olisi lähempänä saaren alkuperäisten asukkaiden käyttämän tšamorron kielen ääntämystä.
Aiheesta muualla

Kuvia tai muita tiedostoja aiheesta Hagåtña Wikimedia Commonsissa
Beauty Nazmun Nahar

| Beauty Nazmun Nahar> Henkilötiedot |
| --- | --- |
Syntynyt: 1. tammikuuta 1984 (ikä 40)
Kansalaisuus:   Bangladesh
Uran tiedot
Laji:  pikajuoksu
Saavutukset
Ennätykset:  100 m:11.9 käsiajanotolla (12.3.2005) 200 m:24.7 käsiajanotolla (3.4.2009) 400 m:55.46 (5.4.2004)
 Tietolaatikko päivitetty 22.2.2019 
Beauty Nazmun Nahar (s. 1. tammikuuta 1984) on bangladeshilainen pikajuoksija. Hän osallistui Pekingin olympialaisissa 2008 100 metrin matkalle, jolla hän putosi jo ensimmäisellä kierroksella juostuaan matkan ajassa 12,52 sekuntia. Nazmun Nahar pitää hallussaan Bangladeshin ennätyksiä 100 metrin, 200 metrin ja 400 metrin juoksuissa.
Golancourt

| Golancourt |
| --- | --- |
 Kunnantalo
 vaakuna
 Golancourt
 Koordinaatit: 49°42′24″N, 3°03′54″E 
Valtio:  Ranska
Alue:  Hauts-de-France
Departementti:  Oise
Arrondissementti:  Compiègne
Pinta-ala:  
 – Kokonaispinta-ala:  4,1 km²
Väkiluku (2020):  406 
 – Väestötiheys:  98 as./km²
Kunnan numero:  60278
Infobox OKVirheellinen NIMI-arvo: 
Golancourt on kunta Pohjois-Ranskassa Oisen departementissa Hauts-de-Francen alueella. Se sijaitsee noin 42 kilometriä Compiègnen kaupungista koilliseen.
Saint-Rémin kirkko
Saint-Rémin kirkko on rakennettu 1700-luvulla. Kirkon romaaninen kasteallas on neljän pylvään reunustama, ja se on peräisin samalla paikalla aiemmin olleesta kirkosta. Kirkon alttarin sanotaan olevan peräisin tuhoutuneesta Saint-Barthélemy de Noyonin luostarista.
Aiheesta muualla

Kuvia tai muita tiedostoja aiheesta Golancourt Wikimedia Commonsissa
Grup Yorum

| Grup Yorum |
| --- | --- |
 Grup Yorum lauteilla vuonna 2015.
Tiedot
Toiminnassa:  1985–
Tyylilaji:  laulelma, folk, folk rock, protestilaulu
Kotipaikka:  Istanbul, Turkki
Laulukieli:  turkki, kurdi
Levy-yhtiö:  Kalan Müzik   Cem Müzik Yapım  
Infobox OKNimi-testi OK: 
Grup Yorum on vuonna 1985 perustettu turkkilainen poliittinen lauluyhtye, joka on vuoteen 2020 mennessä julkaissut 23 albumia. Grup Yorumin perustivat vuonna 1985 neljä Marmaran yliopiston opiskelijaa. Yhtye otti vaikutteita latinalaisamerikkalaisesta nueva cancion -laululiikkeestä, johon se yhdisti turkkilaista ja kurdilaista kansanmusiikkia. Turkin viranomaiset kielsivät yhtyeen toiminnan vuonna 2016.
Vasemmistolaisesti suuntautunut yhtye on usein joutunut vaikeuksiin Turkin viranomaisten kanssa, joiden mukaan Grup Yorum on läheisissä kytköksissä kiellettyyn Vallankumoukselliseen kansan vapautusrintamaan. Yhtyeen konsertteja on kielletty ja äänitteitä takavarikoitu. Lisäksi sen jäseniä on pidätetty ja kidutettu vankeudessa. Vuonna 2017 Turkin poliisi vangitsi 11 yhtyeessä esiintynyttä muusikkoa.
Kesäkuussa 2019 Grup Yorumin jäsenet Helin Bölek (s. 1992) ja İbrahim Gökçek (s. 1980) ryhtyivät nälkälakkoon vastalauseena viranomaisten toimille. Bölek kuoli kotonaan Istanbulissa 288 päivää kestäneen nälkälakon jälkeen 3. huhtikuuta 2020. Gökçek lopetti 323 päivää kestäneen nälkälakkonsa 5. toukokuuta 2020, mutta kuoli sairaalassa kaksi päivää myöhemmin.
Diskografia

| --- | --- |
 Siyrilip Gelen (1987)  Haziranda Ölmek Zor / Berivan (1988)  Türkülerle (1989)  Cemo / Gün Gelir (1989)  Gel ki Şafaklar Tutuşsun (1990)  Yürek Çağrısı (1991)  Cesaret (1992)  Hiç Durmadan (1993)  İleri (1995)  Geliyoruz (1996)  Marşlarımız (1997)  Boran Fırtınası (1998) :  Kucaklaşma (1999)  Onbeşinci Yıl Seçmeler (2000)  Eylül (2001)  Feda (2001)  Biz Varz (2003)  Yürüyüş (2003)  Yıldızlar Kuşandık (2006)  Başeğmeden (2008)  Halkın Elleri (2013)  Ruhi Su (2015)  İlle Kavga (2017)
Goresoerd

| Goresoerd |
| --- | --- |

Tiedot
Toiminnassa:  2004–
Tyylilaji:  grindcore, death metal, groove metal, heavy hardcore
Kotipaikka:  Tallinna, Viro
Laulukieli:  viro
Jäsenet:  Eero Soomere, laulu   Stig Lindeberg, kitara, taustalaulu   Erkki-Siim Kalbus, rummut   Rasmus Tauk, kitara   René Jõhve, samplaus   Rauno Murakas, basso  
Levy-yhtiö:  Nailboard Records   Spinefarm Records  
Aiheesta muualla
Kotisivut
Infobox OKNimi-testi OK: 
Goresoerd on virolainen metalliyhtye, jonka musiikki on vaihtelee nopeatempoisesta grindcoresta ja death metallista hidastempoisempaan groove metalliin ja heavy hardcoreen.
Historia

Yhtye perustettiin vuonna 2004 ja se on julkaissut viisi albumia. Ensimmäisellä albumilla, joka sisälsi pelkkää grindcorea, laulukieli oli englanti. Sen jälkeen laulukieli vaihtui viroksi ja tyylilaji monipuolisemmaksi.
Yhtye on esiintynyt Suomessa vuoden 2011 Tuska Open Air Metal Festival -festivaaleilla ja vuoden 2019 Rockfestissä Hyvinkäällä.
Diskografia

Goremarket Mid-Prices (2007)
Tüdruk ja Surm (2010)
Tukkanuotta / Goresoerd (2010)
Asülum (2013)
Antikeha (2016)
Kain (2019)
Apulaispiispa

Apulaispiispa on virka kristillisissä kirkoissa.
apulaispiispa katolisessa kirkossa
apulaispiispa ortodoksisessa kirkossa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Apulaispiispa”, voi hakea sivunnimihaulla, laajalla sivunnimihaulla tai tekstihaulla.
Gilles Villeneuve

| Gilles Villeneuve |
| --- | --- |
 Gilles Villeneuve Imolassa vuonna 1979
Henkilötiedot
Syntynyt: 18. tammikuuta 1950 Richelieu, Quebéc, Kanada
Kuollut: 8. toukokuuta 1982 (32 vuotta) Heusden-Zolder, Flanderi, Belgia
Kansalaisuus:   Kanada
Formula 1 -ura
Aktiivivuodet:  1977–1982
Talli(t):  McLaren, Ferrari
Kilpailuja:  68 (67 starttia)
Maailman­mestaruuksia:  0
Voittoja:  6
Palkintosijoja:  13
Paalupaikkoja:  2
Nopeimpia kierroksia:  8
MM-pisteitä:  101 (107)
Ensimmäinen kilpailu:  Britannian Grand Prix 1977
Ensimmäinen voitto:  Kanadan Grand Prix 1978
Viimeinen voitto:  Espanjan Grand Prix 1981
Viimeinen kilpailu:  Belgian Grand Prix 1982
 Nimikirjoitus
Joseph Gilles Henri Villeneuve (18. tammikuuta 1950 Saint-Jean-sur-Richelieu, Quebec, Kanada – 8. toukokuuta 1982 Leuven, Flanderi, Belgia) oli kanadalainen kilpa-autoilija joka ajoi F1-sarjassa vuosina 1977-1982. Hän on suuresti arvostettu niin kuljettajakollegoiden kuin fanienkin keskuudessa. Hän aloitti kilpauransa moottorikelkkakilpailuista ja siirtyi vakioautoilla käytyjen kiihdytyskilpailujen kautta Formula Ford -ja Formula Atlantic -sarjoihin. Hän voitti Formula Atlantic -sarjassa sekä USA:n että Kanadan mestaruudet. Villeneuve debytoi F1-sarjassa McLarenilla vuonna 1977 Britannian GP:ssä, Silverstonen radalla. Suuren vaikutuksen tehneenä hänet otettiin Ferrarille Niki Laudan korvaajaksi kauden 1977 lopulla. Villeneuve kilpaili Ferrarilla aina kuolemaansa asti. Parhaalla kaudellaan vuonna 1979 Villeneuve sijoittui MM-sarjassa toiseksi jääden vain neljän pisteen päähän maailmanmestaruuden voittaneesta tallikaveristaan Jody Scheckteristä. Villeneuve sai surmansa vuonna 1982 Belgian GP:n aika-ajoissa Zolderissa törmättyään saksalaisen Jochen Massin autoon.
Villeneuveä on pidetty yhtenä kaikkien aikojen lahjakkaimmista F1-kuljettajista ja hän oli erityisen tunnettu hurjapäisestä ja ajoittain jopa hengenvaarallisesta ajotyylistään. Jopa yleensä kiitoksissaan kitsas Enzo Ferrari tunnusti ihailleensa hänen taisteluhenkeään. Arvovaltainen Autosport-lehti rankkasi vuonna 2004 Villeneuven kaikkien aikojen parhaaksi autourheilijaksi.
Villeneuven maine perustuu hänen mestarilliseen autonkäsittelytaitoonsa, rohkeuteensa ja rämäpäisyyteensä, jotka tekivät voimakkaan vaikutuksen formuloita seuranneeseen yleisöön. Rohkeus ja periksiantamattomuus ilmenivät muun muassa siten, että pahimmillaan Villeneuve romutti yhden viikonlopun aikana seitsemän autoa.
Gillesin veli Jacques Villeneuve ja poika Jacques Villeneuve ovat myös kilpa-ajajia, joista J. Villeneuve Jr. voitti Formula ykkösten maailmanmestaruuden vuonna 1997.
F1-ura

McLaren kutsui Villeneuven ajamaan Eurooppaan kesällä 1977, ja heti ensimmäisessä kisassaan Silverstonessa hän teki niin suuren vaikutuksen, että Niki Laudan paikalle kuljettajaa etsinyt Ferrari palkkasi hänet saman tien eikä Villeneuve sen jälkeen enää tallia vaihtanutkaan. Villeneuve on siitä erikoinen kuljettaja, että hän ajoi vain yhden kilpailun ennen pääsyä Ferrari-tiimiin. Hän otti ensimmäisen GP-voittonsa Kanadan osakilpailussa kaudella 1978.Villeneuve oli 17 MM-pisteillään MM-pisteiden kymmenes.
Kaudella 1979 ratoja hallinnut Ferrari halusi ajattaa eteläafrikkalaisen Jody Scheckterin maailmanmestariksi. Villeneuve voitti kaudella 3 GP:tä ja olisi voinut viedä tittelin helposti, mutta hän piti kiinni tallisopimuksesta ja pysyttäytyi kauden ratkaisuvaiheessa Scheckterin takana. Tästä kaudesta on jäänyt erityisesti mieleen Villeneuven kaksinkamppailu René Arnoux'n kanssa Ranskan GP:n kakkostilasta.Kausi jäi Villeneuven parhaaksi.
Vuosina 1980 ja 1981 Ferrarilla ei ollut tarjota ajajilleen kaikkein kilpailukykyisintä kalustoa, mutta kaudella 1982 Villeneuve oli valmis voittamaan maailmanmestaruuden. Villeneuve oli ajamassa San Marinon GP:n voittoon Imolassa, kun hänen tallitoverinsa Didier Pironi yllättäen ja vastoin tallisopimusta ohitti hänet kilpailun viimeisellä kierroksella ja ajoi voittoon. Villeneuve vannoi, ettei puhu enää koskaan Pironin kanssa, ja pitikin sanansa.
Kuolema

Kaksi viikkoa Imolan jälkeen Formula 1 -sirkus oli siirtynyt Zolderin radalle jossa ajettaisiin Belgian GP.
Aika-ajojen viimeisillä minuuteilla Villeneuve lähti vielä radalle tavoittelemaan parempaa aikaa. Lähestyessään "lentävällä kierroksellaan" Terlamen-mutkaa Villeneuve näki edessään Jochen Massin Marchin ja oli ilmeisesti varma, että saksalainen jättäisi sisäkaarteen vapaaksi, mutta samalla hetkellä Villeneuven hyökätessä mutkaan Mass vaihtoikin yllättäen ajolinjaa, koska hän luuli Villeneuven ohittavan hänet sisäkaarteessa. Ferrarin etupyörä osui Marchin takapyörään, minkä seurauksena auto nousi ilmaan, hyppäsi March-auton yli, teki muutaman kiepin, syöksyi nokka edellä maahan ja katkesi kahtia. Villeneuve sinkoutui istuimineen päin radan turva-aidan pylvästä. Hän kuoli paikallisessa sairaalassa samana iltana. Kuolinsyy oli niskan murtuminen.
F1-uran saavutukset

Villeneuve ajoi Formula 1 -sarjassa vuosina 1977–1982 ja starttasi urallaan 67 osakilpailuun, joista ajoi kuudessa voittoon, kahdesti paalupaikalle ja hankki kahdeksan kilpailun nopeinta kierrosta. Villeneuve keräsi yhteensä 107 maailmanmestaruuspistettä. Hän ajoi myös sarjan ulkopuolisissa osakilpailuissa.
F1-uran saavutukset > Formula 1 -tulokset

(Lihavointi tarkoittaa paalupaikkaa, kursivointi kilpailun nopeinta kierrosta)
| Vuosi | Talli | Auto | Moottori | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1977 | Marlboro Team McLaren | McLaren M23 | Cosworth V8 | ARG  | BRA  | RSA  | USW  | ESP  | MON  | BEL  | SWE  | FRA  | GBR 11 | GER  | AUT  | NED  | ITA  | USA  |  |  | 36. | 0 |
| 1977 | Scuderia Ferrari | Ferrari 312T2 | Ferrari Flat-12 |  |  |  |  |  |  |  |  |  |  |  |  |  |  |  | CAN 12 | JPN Kesk. | 36. | 0 |
| 1978 | Scuderia Ferrari | Ferrari 312T2 | Ferrari Flat-12 | ARG 8 | BRA Kesk. |  |  |  |  |  |  |  |  |  |  |  |  |  |  |  | 10. | 17 |
| 1978 | Scuderia Ferrari | Ferrari 312T3 | Ferrari Flat-12 |  |  | RSA Kesk. | USW Kesk. | MON Kesk. | BEL 4 | ESP 10 | SWE 9 | FRA 12 | GBR Kesk. | GER 8 | AUT 3 | NED 6 | ITA 7 | USA Kesk. | CAN 1 |  | 10. | 17 |
| 1979 | Scuderia Ferrari | Ferrari 312T3 | Ferrari Flat-12 | ARG Kesk. | BRA 5 |  |  |  |  |  |  |  |  |  |  |  |  |  |  |  | 2. | 47 (53) |
| 1979 | Scuderia Ferrari | Ferrari 312T4 | Ferrari Flat-12 |  |  | RSA 1 | USW 1 | ESP 7 | BEL 7 | MON Kesk. | FRA 2 | GBR 14 | GER 8 | AUT 2 | NED Kesk. | ITA 2 | CAN 2 | USA 1 |  |  | 2. | 47 (53) |
| 1980 | Scuderia Ferrari | Ferrari 312T5 | Ferrari Flat-12 | ARG Kesk. | BRA 16 | RSA Kesk. | USW Kesk. | BEL 6 | MON 5 | FRA 8 | GBR Kesk. | GER 6 | AUT 8 | NED 7 | ITA Kesk. | CAN 5 | USA Kesk. |  |  |  | 12. | 6 |
| 1981 | Scuderia Ferrari | Ferrari 126CK | Ferrari V6 | USW Kesk. | BRA Kesk. | ARG Kesk. | RSM 7 | BEL 4 | MON 1 | ESP 1 | FRA Kesk. | GBR Kesk. | GER 10 | AUT Kesk. | NED Kesk. | ITA Kesk. | CAN 3 | LVS DSQ |  |  | 7. | 25 |
| 1982 | Scuderia Ferrari | Ferrari 126C2 | Ferrari V6 | RSA Kesk. | BRA Kesk. | USW DSQ | RSM 2 | BEL DNS | MON | USE | CAN | DUT | GBR | FRA | GER | AUT | SWI | ITA | LAS |  | 16. | 6 |
F1-uran saavutukset > Villeneuven F1-voitot

Kanadan Grand Prix 1978
Etelä-Afrikan Grand Prix 1979
Länsi-Yhdysvaltain Grand Prix 1979
Yhdysvaltain Grand Prix 1979
Monacon Grand Prix 1981
Espanjan Grand Prix 1981
Aiheesta muualla

Wikimedia Commonsissa on kuvia tai muita tiedostoja aiheesta .
Grand Prix Hall Of Fame (Arkistoitu – Internet Archive)
Government of Ireland Act (1920)

Government of Ireland Act (Koko nimi: An Act to Provide for the Better Government of Ireland) oli Yhdistyneen kuningaskunnan parlamentin 23. joulukuuta 1920 julkaisema laki. Sen tarkoituksena oli luoda erillinen home rule eli autonominen itsehallinto kahdelle Irlannin alueelle: Pohjois-Irlannille sekä Etelä-Irlannille. Home rule ei koskaan toteutunut Etelä-Irlannissa Irlannin vapaussodan takia jonka lopputuloksena solmitun Ison-Britannian ja Irlannin sopimuksen mukaisesti Etelä-Irlanti saavutti itsenäisyyden Irlannin vapaavaltio muodossa.
Lain viimeiset voimassa olevat osat mitätöitiin 1998 Pitkänperjantain sopimuksen ehdoissa.